ФОНД ЗА ЕВРОПЕЙСКО ПОДПОМАГАНЕ НА НАЙ-НУЖДАЕЩИТЕ СЕ ЛИЦА
АГЕНЦИЯ ЗА СОЦИАЛНО ПОДПОМАГАНЕ
ОПЕРАТИВНА ПРОГРАМА ЗА ХРАНИ И/ИЛИ ОСНОВНО МАТЕРИАЛНО ПОДПОМАГАНЕ
“ОСИГУРЯВАНЕ НА ТОПЪЛ ОБЯД В ОБЩИНА КОЧЕРИНОВО”

                       СЪОБЩЕНИЕ
Продължава предоставянето на услугата „топъл обяд“ в община Кочериново. Към настоящия момент дейностите по операцията ще продължат до 31 декември 2019 година. Същите се реализират с подкрепата на Фонда за европейско подпомагане на най-нуждаещите се лица (ФЕПНЛ) по Оперативна програма за храни и/или основно материално подпомагане (ОПХ).
Всеки работен ден потребителите на услугата получават супа, основно ястие и хляб. Стойността на 1 храноден за 1 лице 2.50 лв. 
В проекта са включени лица от следните целеви групи: 
- Лица и семейства на месечно подпомагане по реда и условията на чл. 9 от Правилника за прилагане на Закона за социално подпомагане; 
- Лица с доказана липса на доходи и близки, които да се грижат за тях, установено от дирекция „Социално подпомагане“; 
- Семейства и самотно живеещи пенсионери, които имат ниски доходи и не могат да се издържат с тези доходи и имуществото си.
В рамките на изпълнението на операцията, екип от специалисти ежемесечно продължава да предоставя и съпътстващи мерки. В изпълнение на Дейност 4 „Предоставяне на съпътстващи мерки“ по проект „Осигуряване на топъл обяд в община Кочериново“ се провеждат индивидуални консултации по домовете на потребителите, ползващи социалната услуга „Обществена трапезария” по теми относно ползата от балансираното хранене, социални услуги за включване в общността, управление на семейния бюджет и др. Изготвени и разпространени от Екипа за управление на проекта са информационни материали – Брошури по конкретните теми на консултиране на потребителите. 
Приемът на документи остава отворен с цел осигуряване възможност на лицата, отговарящи на горепосочените целеви групи и не подали документи към момента, да се възползват от услугата при свободни места.
Допълнителна информация, относно проекта може да бъде получена в стая №1, ет. 1, в общинската сграда на пл. „Трети Март”№ 1.
Процедура на директно предоставяне на безвъзмездна финансова помощ
BG05FMOP001-3.002. „Осигуряване на топъл обяд-2016-2020”

